LAKI YKSINOIKEUDESTA INTEGROIDUN PIIRIN PIIRIMALLIIN 11.1.1991/32  
Eduskunnan päätöksen mukaisesti säädetään:  
1 luku  
Yleiset säännökset  
1 § 
Määritelmiä  
Tässä laissa tarkoitetaan:  
1) piirimallilla  integroidun piirin osien kolmiulotteista sijoittelua, millä tavoin tahansa 
toteutettuna tai ilmaistuna; sekä  
2) integroidulla piirillä  virtapiiriä, jossa elementit, joista vähintään yksi on aktiivinen , sekä 
osa tai kaikki niiden välisistä liitännöistä, on sijoitettu puolijohdealustaan toiminnalliseksi 
kokonaisuudeksi ja joka on tarkoitettu suorittamaan elektronisia piiritoimintoja.  
2 § 
Piirimallin omaperäisyys  
Tämä laki ei koske piirimallia tai piirimallin osaa, joka ei ole omaperäinen.  
3 § 
Yksinoikeuden saaminen  
Se, joka on luonut piirimallin tai jolle piirimallin luojan oikeus on siirtynyt, voi 
rekisteröinnillä saada yksinoikeuden piirimalliin.  
Jos piirimalli on luotu täytettäessä työsuhteesta johtuvia työtehtäviä, työnantajalla o n oikeus 
rekisteröinnillä saada yksinoikeus piirimalliin, jollei toisin ole sovittu. Mitä näin on säädetty, 
koskee vastaavasti myös virkasuhteessa luotua piirimallia.  
Edellä 2 momentissa olevia säännöksiä ei sovelleta sotilasopetuslaitoksia lukuunottamatta  
korkeakoulun opetus - tai tutkimustyössä toimivan henkilön luomaan piirimalliin.  
4 § 
Lain sovellettavuus  
Piirimalliin voi saada tämän lain muka isen yksinoikeuden:  
1) piirimallin luoja, joka on Suomen kansalainen tai jolla on Suomessa vakinainen 
asuinpaikka; tai  2) se, jolle piirimallin luojan oikeus on siirtynyt ja joka on Suomen kansalainen tai jolla on 
vakinainen asuin - tai toimipaikka Suomessa ; tai 
3) piirimallin luoja tai se, jolle piirimallin luojan oikeus on siirtynyt, jos piirimalli on 
ensimmäisen kerran levitetty yleisölle Suomessa; tai  
4) se, jolle on siirtynyt 1 –3 kohdassa tarkoitetun henkilön oikeus.  
Vastavuoroisuuden ehdolla voidaan asetuksella säätää, että yksinoikeuden voi saada muukin 
kuin 1 momentissa tarkoitettu henkilö.  
Erityisestä syystä voidaan myös muutoin kuin vastavuoroisuuden ehdolla säätää asetuksella 
enintään kolmeksi vuodeksi kerrallaan, että yksinoikeuden voi saada muu kin kuin 1 
momentissa tarkoitettu henkilö.  
5 § 
Hakemisen määräaika  
Rekisteröintiä on haettava viimeistään kahden vuoden kuluessa siitä päivästä , jona piirimalli 
ensimmäisen kerran levitettiin yleisölle.  
6 § 
Yksinoikeuden voimassaolo  
Yksinoikeus on voimassa seuraavista ajankohdista aika isemmasta:  
1) siitä päivästä, jona rekisteröintihakemus on tehty; tai  
2) siitä päivästä, jona piirimalli ensimmäisen kerran levitettiin yleisölle edellyttäen, että 
rekisteröintihakemus tehdään kahden vuoden kuluessa tästä lukien.  
Yksinoikeus päättyy, kun k ymmenen vuotta on kulunut siitä vuodesta, jona yksinoikeus 1 
momentin mukaan alkoi.  
Jollei piirimallin rekisteröintiä ole haettu tai piirimallia ole levitetty yleisölle viidentoista 
vuoden kuluessa piirimallin luomisvuoden päättymisestä, ei yksinoikeutta v oida enää saada.  
7 § 
Yksinoikeuden sisältö  
Yksinoikeus piirimalliin sisältää jäljempänä säädetyin rajoituksin oikeuden määrätä 
piirimallista:  
1) valmistamalla piirimallista integroitu piiri tai muu piirimallin kappale;  
2) levittämällä piirimalli yleisölle tarjoamalla se myytäväksi, vuokrattavaksi, lainattavaksi tai 
muulla tavoin; sekä  3) tuomalla maahan piirimalli levitettäväksi yleisölle 2 kohd assa tarkoitetulla tavalla.  
8 § 
Yksinoikeuden siirtyminen  
Yksinoikeus piirimalliin tai oikeus käyttää piirimallia 7 §:ssä tarkoitetulla tavalla  
(käyttöoikeus ) voidaan luovuttaa toiselle. Piirimallin kappaleen luovutukseen ei sisälly 
piirimalliin liittyvän oikeuden luovutusta.  
9 § 
Kappa leiden valmistaminen eräisiin tarkoituksiin  
Piirimallista saa jokainen valmistaa kappaleita yksityistä käyttöä, piirimallia koskevaa 
opetusta ja piirimallin analysointia varten. Näin valmistettuja kappaleita ei saa käyttää 
muuhun tarkoitukseen.  
10 § 
Analysoinnin tulosten käyttäminen  
Omaperäisessä piirimallissa saadaan käyttää 9 §:ssä tarkoitetun analysoinnin tuloksia. 
Analysoidun piirimallin yksinoikeuden haltijalla ei ole oikeutta näin luotuun piirimalliin.  
11 § 
Levitys ja maahantuonti eräissä tapauksissa  
Jos joku integroidun piiri n hankkiessaan ei tiennyt eikä hänellä myöskään ollut perusteltua 
syytä epäillä, että piiri on valmistettu lainvastaisesti, hän saa levittää piirin edelleen tai tuoda 
sen maahan. Piirin piirimallin yksinoikeuden haltijalla on kuitenkin oikeus kohtuulliseen  
korvaukseen levityksestä tai maahantuonnista, joka on tapahtunut sen jälkeen kun levittäjä tai 
maahantuoja on saanut tietää piirin lainvastaisesta valmistamisesta tai kun hänellä on ollut 
perusteltu syy epäillä tätä.  
12 § 
Levitystä ja maahantuontia koskevan yksinoikeuden raukeaminen  
Integroidun piirin, joka on yksinoikeuden haltijan suostumuksella tai 11 §:n säännösten 
mukaisesti levitetty yleis ölle, saa levittää edelleen ja tuoda maahan.  
Asetuksella voidaan säätää, että integroidun piirin saa levittää edelleen ja tuoda maahan 
ainoastaan, jos 1 momentissa tarkoitettu levittäminen on tapahtunut asetuksessa mainitussa 
valtiossa.  
2 luku  
Rekisteröint ihakemus ja sen käsittely  13 § 
Rekisteriviranomainen  
Rekisteriviranomaisena on patentti - ja rekisterihallitus.  
14 § 
Rekisteröintihakemus  
Rekisteröintihakemus tehdään kirjallisesti rekisteriviranomaiselle.  
Rekisteröintihakemuksen tulee sisältää piirimallin yksilöimiseksi tarvittava aineisto. 
Tarkempia säännöksiä hakemuksen muodosta ja sisällöstä annetaan asetuksella.  
Hakijan on suoritettava vahvistettu rekisteröintimaksu.  
15 § 
Hakemuksen kohde  
Samassa hakemuksessa ei saa hakea rekisteröintiä kahteen tai useampaan piirimalliin.  
16 § 
Asiamies  
Hakijalla ja yksinoike uden haltijalla, jolla ei ole kotipaikkaa Suomessa, tulee olla täällä asuva 
asiamies, joka on oikeutettu edustamaan häntä rekisteriviranomaisessa kaikissa hakemusta ja 
rekisteröityä piirimallia koskevissa asioissa.  
17 § 
Rekisteröintihakemuksen käsittely  
Rekisteriviranomainen tarkastaa rekisteröintihakemusta käsitellessään, että:  
1) hakemus koskee integroidun piirin piirimallia;  
2) hakemus täyttää  4 ja 5 §:n, 6 §:n 3 momentin sekä 14 ja 15 §:n mukaiset vaatimukset.  
18 § 
Puutteellisuuden korjaaminen  
Jos hakija ei ole noudattanut hakemusta  koskevia säännöksiä tai jos rekisteriviranomainen 
havaitsee olevan muita esteitä piirimallin rekisteröinnille, hakijaa on välipäätöksellä 
kehotettava määräajassa antamaan lausumansa tai korjaamaan puutteellisuuden.  Jollei hakija välipäätöksessä määrätyn a jan kuluessa anna lausumaa tai ryhdy toimenpiteisiin 
korjatakseen puutteellisuuden, josta on huomautettu, hakemus on jätettävä sillensä. Edellä 1 
momentin mukaan annetussa välipäätöksessä on ilmoitettava tästä seuraamuksesta.  
Sillensä jätetty hakemus oteta an uudelleen käsiteltäväksi, jos hakija kahden kuukauden 
kuluessa välipäätöksessä määrätyn ajan päättymisestä sitä pyytää sekä antaa lausumansa tai 
ryhtyy toimenpiteisiin puutteellisuuden korjaamiseksi ja saman ajan kuluessa suorittaa 
vahvistetun uudelleen käsittelymaksun. Uudelleen käsiteltäväksi ottaminen voi tapahtua vain 
kerran.  
19 § 
Hakemuksen hylkääminen  
Jos hakijan antaman lausuman jälkeen vielä on olemassa este piirimallin rekisteröinnille ja 
hakijalla on ollut tilaisuus antaa lausumansa esteestä, on hakemus hylättävä, jollei ole aihetta 
antaa hakijalle uutta välipäätöstä.  
20 § 
Väite paremmasta oikeudesta  
Jos joku rekisteriviranomaiselle väittää, että hänellä on parempi oikeus piirimalliin kuin 
hakijalla, ja jos asiaa pidetään epäselvänä, viranomainen voi välipäätöksessä kehottaa häntä 
nostamaan kanteen tuomioistuimessa määrätyn ajan kuluessa. Jos kannetta ei nosteta 
määräajassa, väite jätetään ottamatta huomioon, mistä on mainittava välipäätöksessä.  
Jos tuomioistuimessa on vireillä riita paremmasta oikeudesta piirimalliin, 
rekiste röintihakemuksen käsittely voidaan keskeyttää, kunnes asia on lopullisesti ratkaistu.  
21 § 
Hakemuksen siirtäminen  
Jos joku rekisteriviranomaise lle näyttää, että hänellä on parempi oikeus piirimalliin kuin 
hakijalla, rekisteriviranomaisen tulee hänen vaatimuksestaan siirtää hakemus hänelle. 
Samalla hänen on suoritettava uusi rekisteröintimaksu.  
Ennen kuin siirtovaatimus on lopullisesti ratkaistu, hakemusta ei saa jättää sillensä, hylätä, 
hyväksyä tai peruuttaa.  
22 § 
Piirimallin merkitseminen rekisteriin  
Kun piirimalli merkitään piirimall irekisteriin, on rekisteröinnistä kuulutettava ja hakijalle 
annettava rekisteröintitodistus.  
23 § 
Siirron merkitseminen rekisteriin ja merkinnä n oikeusvaikutukset  Milloin yksinoikeus piirimalliin on siirtynyt toiselle tai sen käyttöoikeus on luovutettu, siitä 
on pyynnöstä vahvistettua maksua vastaan tehtävä merkintä piirimallirekisteriin. Sama 
koskee yksinoikeuden panttausta. Jos näytetään, että rekisteriin merkitty käyttö - tai 
panttioikeus on lakannut olemasta voimassa, merkintä on poistettava rekisteristä.  
Mitä 1 momentissa on säädetty, on vastaavasti sovellettava 30 §:n 3 momentissa tarkoitettuun 
oikeuteen.  
Yksinoikeutta piirimalliin koskevissa  riita- ja muissa asioissa katsotaan yksinoikeuden 
haltijaksi se, joka sellaisena on viimeksi merkitty piirimallirekisteriin.  
Milloin joku on pyytänyt rekisteriin merkittäväksi, että yksinoikeus piirimalliin on siirtynyt 
hänelle tai että hän on saanut siih en käyttö - tai panttioikeuden ja jos hän silloin oli 
oikeuteensa nähden vilpittömässä mielessä, ei piirimallia koskevan yksinoikeuden tai käyttö - 
tai panttioikeuden aikaisempi luovutus toiselle ole voimassa häntä vastaan, ellei toinen sitä 
ennen ollut pyyt änyt oikeutensa merkitsemistä piirimallirekisteriin.  
24 § (21.5.1999/631)  
Julkisuus  
Hakemusta koskevat asiakirjat ovat julkisia rekisteröintipäivästä, jollei 24 a tai 24 b §:stä 
muuta johdu.  
24 a § (21.5.1999/631)  
Liikesalaisuuden suojaaminen  
Hakija voi vaatia liikesalaisuuden suojaamiseksi päätöstä, jonka mukaan piirimallin 
yksilöimiseksi tarvittava aineisto on pidettävä salassa.  
Salassapitovaatimus voi kohdistua enintään puoleen integroidun piirin kerrosten määrästä. 
Vaatimus voi koskea piir imallin kerroksen osaa. Vaatimuksesta tulee selvästi käydä ilmi, 
mihin hakemuskirjeen liitteisiin se kohdistuu.  
Ne liitteet, joihin salassapitovaatimus kohdistuu, tulee jättää erilleen muista liitteistä tai jättää 
yhdessä muiden liitteiden kanssa kahtena s arjana siten, että salassapitovaatimuksen kohteena 
olevat liitteet sisältyvät vain toiseen sarjaan.  
24 b § (21.5.1999/631)  
Liikesalaisuuden rajaus  
Liikesalaisuuden piiriin ei lueta asiakirjaa tai muuta aineistoa, joka on välttämätön piirimallin 
yksilöimiseksi taikka piirimallin luomisvuoden tai piirimallin rekisteröintihakemuksen 
tekemistä edeltäneen piirimallin yleisölle levi ttämisen ajankohdan määrittämiseksi.  
3 luku  
Rekisteröinnin mitättömäksi julistaminen  25 § 
Vaatimus rekisteröinnin julistamisesta mitättömäksi  
Jos piirimallin rekisteröinti ei täytä 2 tai 17 §:ssä mainittuja edellytyksiä, kuka tahansa voi 
esittää vaatimuksen piirimallin rekisteröinnin julistamiseksi kokonaan tai osittain 
mitättömäksi.  
Vaatimus tulee tehdä rekisteriviranomaiselle kirjallisesti ja s iinä tulee tuoda esiin ne seikat, 
joihin vaatimus perustuu. Vaatimuksen tekijän on suoritettava vahvistettu maksu. Ellei 
maksua suoriteta, ei vaatimusta oteta tutkittavaksi.  
Vaatimusta piirimallin rekisteröinnin julistamisesta mitättömäksi ei saa käsitellä , jos riita 
rekisteröinnin siirtämisestä on vireillä.  
26 § 
Rekisteröinnin haltijan kuuleminen  
Rekisteriviranomaisen on ilmoitettava 25 §:n noja lla tehdystä vaatimuksesta rekisteröinnin 
haltijalle ja varattava hänelle tilaisuus antaa lausumansa määräajan kuluessa. Jos hän ei 
annetun määräajan kuluessa vastusta vaatimusta, rekisteröinti julistetaan kokonaan 
mitättömäksi.  
Jos rekisteröinnin haltija vastustaa vaatimusta, rekisteriviranomaisen on tutkittava esitetty 
vaatimus.  
27 § 
Rekisteröinnin julistaminen mitättömäksi  
Jos rekisteriviranomainen vaatimuksen johdosta toteaa, että piirimallin rekisteröinti ei täytä 2 
tai 17 §:ssä mainittuja edellytyksiä, rekisteröinti on julistettava kokonaan tai osittain 
mitättömäksi.  
Jos rekisteröinti julistetaan mitättömäksi, on päätöksestä kuulutettava sen saatua lainvoiman.  
4 luku  
Muutoksenhaku  
28 § 
Valitusoikeus  
Piirimallin rekisteröintiä tai rekisteröinnin mitättömäksi julistam ista koskevaan lopulliseen 
päätökseen voi hakija tai rekisteröinnin haltija hakea muutosta, jos päätös on hänelle 
vastainen. Se, joka on esittänyt vaatimuksen rekisteröinnin julistamisesta mitättömäksi, voi 
hakea muutosta päätökseen, jolla vaatimus on hylä tty. Päätökseen, jolla 18 §:n 3 momentissa tarkoitettu pyyntö hakemuksen ottamisesta uudelleen 
käsiteltäväksi on hylätty tai 21 §:ssä tarkoitettu vaatimus hakemuksen siirtämisestä 
hyväksytty, voi hakija hakea muutosta. Päätökseen, jolla vaatimus hakemuksen  siirtämisestä 
on hylätty, voi vaatimuksen tekijä hakea muutosta.  
29 § (31.1.2013/106)  
Muutoksenhaku rekisteriviranomaisen päätökseen  
Rekisteriviranomaisen tämän lain nojalla tekemään päätökseen haetaan muutosta valittamalla 
markkinaoikeuteen siten kuin patentti - ja rekisterihallituksesta annetussa laissa (575/1992)  
säädetään.  
Edellä 1 momentissa tarkoitetun valituksen käsittelystä markkinaoikeudessa säädetään 
oikeudenkäynnistä markkinaoikeudessa annetussa laissa (100/2013) . 
L patentti - ja rekisterihallituksesta 575/1992  on kumottu L:lla Patentti - ja 
rekisterihallituksesta 578/2013 . 
5 luku  
Yksinoikeuden lakkaaminen ja yksinoikeutta koskeva ilmoitusvelvollisuus  
30 § 
Rekisteröinnin siirtäminen  
Jos piirimalli on rekisteröity muulle kuin 3 §:n mukaan siihen oikeutetulle, tuomioistuimen 
on piirimalliin kohdistuvaan oikeuteen oikeutetun kanteesta siirrettävä  rekisteröinti hänelle.  
Kanne on pantava vireille vuoden kuluessa siitä, kun kantaja on saanut tiedon rekisteröinnistä 
ja muista kanteen perusteena olevista seikoista. Jos rekisteröinnin haltija on ollut 
vilpittömässä mielessä, kun piirimalli rekisteröitii n tai yksinoikeus rekisteröityyn piirimalliin 
siirtyi hänelle, kannetta ei saa panna vireille myöhemmin kuin kolme vuotta piirimallin 
rekisteröinnin jälkeen.  
Jos se, jolta rekisteröinti siirretään, on ollut vilpittömässä mielessä alkaessaan käyttää 
piirima llia 7 §:ssä tarkoitetulla tavalla tässä maassa tai ryhtyessään sitä varten olennaisiin 
toimenpiteisiin, hän saa kohtuullisesta vastikkeesta tai muutoin kohtuullisilla ehdoilla jatkaa 
piirimallin käyttöä tai aloittaa aiottu käyttö pysyttämällä sen yleinen luonne. Sellainen oikeus 
on vastaavilla edellytyksillä rekisteriin merkityn käyttöoikeuden haltijalla.  
Edellä 3 momentissa tarkoitettu oikeus voi siirtyä toiselle ainoastaan sen liikkeen tai liikkeen 
osan mukana, jossa sitä käytetään tai jossa se on tarkoi tettu käytettäväksi.  
31 § 
Rekisteröinnistä luopuminen  Jos piirimallin yksinoikeuden haltija kirjallisesti ilmoittaa luopuvansa rekisteröinnistä, 
rekisteriviranomaisen on poistettava piirimalli rekisteristä ja julistettava yksinoikeus 
lakanneeksi.  
Jos yksinoikeus piirimalliin on ulosmitattu tai siihen on olemassa rekisteriin merkitty 
panttioikeus tai riita rekisteröinnin siirtämise stä toiselle on vireillä, piirimallia ei saa haltijan 
pyynnöstä poistaa rekisteristä niin kauan kuin ulosmittaus tai panttioikeus on voimassa tai 
riitaa ei ole lopullisesti ratkaistu.  
32 § 
Kuuluttaminen eräissä tapauksissa  
Kun piirimallin rekisteröinti on lainvoimaisella tuomiolla siirretty tai rekisteriviranomainen 
on julistanut yksinoikeuden lakanneeksi, rekisteriviranomaisen on kuulutettava si itä. 
33 § 
Yksinoikeutta koskeva ilmoitusvelvollisuus  
Jos rekisteröinnin hakija vetoamalla hakemukseensa esittää vaatimuksen toiselle ennen kuin  
hakemusasiakirjat ovat 24 §:n nojalla tulleet julkisiksi, hänen on pyynnöstä annettava 
suostumuksensa siihen, että tämä saa tutustua asiakirjoihin.  
Joka kääntymällä suoraan toisen puoleen, ilmoituksessa, tuotteen päällyksessä tai muulla 
tavoin ilmoittaa, että rekisteröintiä on haettu tai että se on myönnetty, ilmaisematta 
kuitenkaan samalla hakemuksen tai rekisteröinnin numeroa, on velvollinen pyynnöstä 
viipymättä antamaan sanotun tiedon. Jos ilmoituksesta ei nimenomaan käy ilmi, että 
rekisteröintiä on hae ttu tai että rekisteröinti on myönnetty, mutta se on omiaan 
aikaansaamaan sellaisen käsityksen, asianomaisen on pyynnöstä viipymättä ilmoitettava, 
onko rekisteröintiä haettu tai onko se myönnetty.  
6 luku  
Rangaistukset, korvaukset ja turvaamistoimet (21.7.2006/681)  
34 § (21.4.1995/719)  
Viittaussäännös  
Rangaistus tässä laissa tarkoitettuun oikeuteen kohdistuvasta teollisoikeusrikoksesta 
säädetä än rikoslain 49 luvun 2 §:ssä . 
35 § (21.4.1995/719)  
Piirimallirikkomus  
Joka tahallaan tai törkeästä huolimattomuudesta rikkoo tässä laissa piirimallin suojaksi 
annettuja säännöksiä, on tuomittava, jollei teko ole rangaistava rikoslain 49 luvun 2 §:ssä  
tarkoitettuna teollisoikeusrikoksena, piirimallirikkomuksesta  sakkoon.  36 § 
Ilmoitusvelvolli suuden laiminlyönti  
Joka tahallaan tai muusta kuin vähäisestä huolimattomuudesta laiminlyö 33 §:ssä säädetyn 
piirimallia koskevan ilmoitusvelvollisuuden, on tuomittava ilmoitusvelvollisuuden 
laiminlyönnistä  sakkoon. Samaan rangaistukseen on tuomittava myös  se, joka sanotussa 
pykälässä tarkoitetuissa tapauksissa antaa väärän tiedon, jollei teosta ole säädetty rangaistusta 
rikoslaissa.  
37 § (13.5.2011/472)  
Syyteoikeus  
Syyttäjä ei saa nostaa syytettä 35 ja 36 §:ssä tarkoitetusta rikoksesta, ellei asianomistaja ole 
ilmoittanut sitä syytteeseen pantavaksi.  
37 a § (21.7.2006/681)  
Loukkauksen kielto  
Jos joku loukkaa piirimalliin kohdistuvaa yksinoikeutta, tuomioistuin voi kieltää häntä 
jatkamasta tai toistamasta tekoa.  
37 b § (21.7.2006/681)  
Keskeyttämismääräys välittäjälle  
Tuomioistuin voi 37 a §:ssä tarkoitettua kannetta käsitellessään yksinoikeud en haltijan 
vaatimuksesta määrätä lähettimen, palvelimen tai muun sellaisen laitteen ylläpitäjän taikka 
muun välittäjänä toimivan palvelun tarjoajan sakon uhalla keskeyttämään piirimallia 
loukkaavaksi väitetyn käytön ( keskeyttämismääräys ), jollei sitä voida pitää kohtuuttomana 
ottaen huomioon piirimallin väitetyn loukkaajan, välittäjän ja yksinoikeuden haltijan 
oikeudet.  
Ennen 37 a §:ssä tarkoitetun kanteen nostamista tuomioistuin voi yksinoikeuden haltijan 
hakemuksesta antaa keskeyttämismääräyksen, jos  sen antamiselle on 1 momentissa mainitut 
edellytykset ja jos on ilmeistä, että yksinoikeuden haltijan oikeuksien toteutuminen muutoin 
vakavasti vaarantuisi. Tuomioistuimen on varattava sekä sille, jolle määräystä on haettu 
annettavaksi, että sille, jonka väitetään loukkaavan piirimalliin kohdistuvaa yksinoikeutta, 
tilaisuus tulla kuulluksi. Tiedoksianto sille, jolle määräystä on haettu annettavaksi, voidaan 
toimittaa postitse taikka telekopiota tai sähköpostia käyttäen. (31.1.2013/106)  
Tuomioistuin voi pyynnöstä antaa 2 momentissa tarkoitetun keskeyttämismääräyksen 
väliaikaisena väitettyä loukkaajaa kuulematta, jos asian kiire ellisyys sitä välttämättä vaatii. 
Määräys on voimassa, kunnes toisin määrätään. Väitetylle loukkaajalle on määräyksen 
antamisen jälkeen viipymättä varattava tilaisuus tulla kuulluksi. Kun väitettyä loukkaajaa on 
kuultu, tuomioistuimen on viipymättä päätett ävä, pidetäänkö määräys voimassa vai 
peruutetaanko se.  Tämän pykälän nojalla annettu keskeyttämismääräys ei saa vaarantaa kolmannen oikeutta 
lähettää ja vastaanottaa viestejä. Keskeyttämismääräys tulee voimaan, kun hakija asettaa 
ulosottomiehelle ulosottok aaren (705/2007) 8 luvun 2 §:ssä  tarkoitetun vakuuden. 
Mahdollisuudesta vapautua vakuuden asettamisesta säädetään oikeudenkäymiskaaren 7 luvun 
7 §:ssä . Edellä 2 tai 3 momentin nojalla annettu keskeyttämismääräys raukeaa, jollei 37 a 
§:ssä tarkoitettua kannetta nosteta tuomioistuimessa kuukauden kuluessa määräyksen 
antamisesta. (31.1.2013/106)  
Keskeyttämismääräystä vaatineen on korvattava sille, jolle määräys on annettu, samoin kuin 
väitetylle loukkaajal le määräyksen täytäntöönpanosta aiheutunut vahinko sekä asiassa 
aiheutuneet kulut, jos 37 a §:ssä tarkoitettu kanne hylätään tai jätetään tutkimatta taikka jos 
asian käsittely jätetään sillensä sen vuoksi, että kantaja on peruuttanut kanteensa tai jäänyt 
saapumatta tuomioistuimeen. Sama on voimassa, jos keskeyttämismääräys 3 momentin 
nojalla peruutetaan tai 4 momentin nojalla raukeaa. Vahingon ja kulujen korvaamista 
koskevan kanteen nostamisessa noudatetaan, mitä oikeudenkäymiskaaren 7 luvun 12 §:ssä  
säädetään.  
38 § 
Korvausvelvollisuus  
Joka tahallaan tai huoli mattomuudesta valmistaa integroidun piirin tai muun piirimallin 
kappaleen taikka levittää tai tuo maahan piirimallin tämän lain säännösten vastaisesti, on 
velvollinen suorittamaan yksinoikeuden haltijalle kohtuullisen hyvityksen ja korvaamaan 
aiheuttamansa  vahingon.  
Jos huolimattomuuttakaan ei ole, loukkaaja on velvollinen suorittamaan kohtuullisen 
hyvityksen piirimallin käyttämisestä. (21.7.2006/681)  
Piirimalliin kohdistuvan yksinoikeuden loukkauksen perusteella voidaan hyvitystä tai 
korvausta vahingosta vaatia ainoastaan viiden viimeisen vuoden ajalta ennen kanteen vireille 
panoa.  
Edellä 1 momentissa tarkoitetusta hyvityksest ä ja korvauksesta on lisäksi soveltuvin osin 
voimassa, mitä vahingonkorvauslaissa (412/74)  on säädetty.  
39 § 
Loukkauksen jatkumisen estäminen  
Jos joku valmistaa integroidun piirin tai muun piirimallin kappaleen taikka levittää tai tuo 
maahan piirimallin tämän lain säännösten vastaisesti, tuomioistuin voi yksi noikeuden haltijan 
vaatimuksesta, sen mukaan kuin katsotaan kohtuulliseksi, loukkauksen jatkumisen 
estämiseksi määrätä, että integroitu piiri tai muu piirimallin kappale on hävitettävä tai 
muutettava taikka luovutettava yksinoikeuden haltijalle lunastusta vastaan. Edellä sanottua ei 
ole sovellettava siihen, joka vilpittömässä mielessä on hankkinut integroidun piirin tai muun 
piirimallin kappaleen tai erityisen oikeuden siihen.  Integroitu piiri tai muu piirimallin kappale voidaan takavarikoida, milloin 
teollisoikeusrikoksen voidaan olettaa tapahtuneen. Tällöin on sovellettava, mitä takavarikosta 
säädetään pakkokeinolaissa (806/2011) . (22.7.2011/859)  
Tuomioistuin voi 1 momentissa tarkoitetun määräyksen sijasta, jos siihen on erityisiä syitä, 
tehdystä vaatimuksesta antaa luvan siihen, että 1 mo mentissa tarkoitettu integroitu piiri tai 
muu piirimallin kappale yksinoikeuden haltijalle suoritettavaa erityistä korvausta vastaan 
voidaan tuomioistuimen määräämin ehdoin levittää yleisölle tai muutoin käyttää aiottuun 
tarkoitukseen.  
40 § 
Rekisteröinnin mitättömäksi julistamisen vaikutus  
Jos piirimallin rekisteröinti on lainvoiman saaneella rekisteriviranomaisen päätöksellä 
julistettu mitättömä ksi, ei 35, 38 tai 39 §:ssä taikka rikoslain 49 luvun 2 §:ssä  säädettyä 
rangaistusta, korvausta tai muuta seuraamusta voida tuomita. (21.4.1995/719)  
2 momentti on kumottu L:lla 31.1.2013/106 . 
40 a § (21.7.2006/681)  
Tuomion julkistaminen  
Tuomioistuin voi piirimalliin kohdistuvan yksinoikeuden lo ukkausta koskevassa riita -asiassa 
kantajan vaatimuksesta määrätä, että vastaajan on korvattava kustannukset, jotka kantajalle 
aiheutuvat siitä, että hän soveltuvin toimin julkistaa tietoja lainvoimaisesta tuomiosta, jossa 
vastaajan on todettu loukanneen yk sinoikeutta piirimalliin. Määräystä ei saa antaa, jos 
tietojen levittämistä on muussa laissa rajoitettu. Harkitessaan määräyksen antamista ja 
määräyksen sisältöä tuomioistuimen tulee ottaa huomioon julkistamisen yleinen merkitys, 
loukkauksen laatu ja laaju us, julkistamisesta aiheutuvat kustannukset ja muut vastaavat 
seikat.  
Tuomioistuin määrää vastaajan korvattavien kohtuullisten julkistamiskustannusten 
enimmäismäärän. Kantajalla ei ole oikeutta korvaukseen, jos tietoja tuomiosta ei ole 
julkistettu tuomioistuimen määräämässä ajassa lainvoimaiseksi tulleen tuomion antamisesta.  
7 luku  
Erityisiä säännöksiä  
41 § (31.1.2013/ 106) 
41 § on kumottu L:lla 31.1.2013/106 . 
42 § (31.1.2013/106)  
Oikeuspaikka riita -asioissa  
Tähän lakiin perustuvat riita - ja hakemusasiat käsitellään markkinaoikeudessa.  Riita - ja hakemusasioiden käsittelystä markkinaoikeudessa säädetään oikeudenkäynnistä 
markkinaoikeudessa annetussa laissa.  
43 § (31.1.2013/106)  
Oikeuspaikka rikosasioissa  
Syyte rikoslain 49 luvun 2 §:ssä  tarkoitetusta oikeutta piirimalliin loukkaavasta 
teollisoikeusrikoksesta sekä tämän lain 35 §:ssä tarkoitetusta piirimallirikkomuksesta ja 36 
§:ssä tarkoitetusta ilmoitusvelvollisuuden laiminlyönnistä käsitellään Helsingin 
käräjäoikeudessa.  
Edellä 1 momentissa tarkoitetun syyteasian yhteydessä voidaan käsitellä syytteessä 
tarkoitetusta rikoksesta johtuva 38 §:n mukainen hyvitys - ja korvausvaatim us sekä 39 §:n 
mukainen vaatimus sen estämättä, mitä 42 §:ssä säädetään.  
Tuomioistuin pysyy toimivaltaisena tutkimaan 2 momentissa tarkoitetun vaatimuksen, vaikka 
toimivallan perustaneissa olosuhteissa tapahtuu muutos vaatimuksen esittämisen jälkeen.  
43 a  § (31.1.2013/106)  
Rekisteriviranomaisen lausunto rikosasiassa  
Edellä 43 §:ssä tarkoitettua asiaa käsittelevän tuomioistuime n oikeuteen pyytää lausunto 
rekisteriviranomaiselta sovelletaan, mitä oikeudenkäynnistä markkinaoikeudessa annetun lain 
4 luvun 22 §:ssä säädetään markkinaoikeuden oikeudesta pyytää lausunto.  
43 b § (25.8.2016/722)  
Asiantuntija rikosasiassa  
Käsitellessään 43 §:ssä tarkoitettua asiaa käräjäoikeudella voi olla apunaan asiantuntijoina 
enintään kaksi tuomioistuinlain (673/2016) 17 luvun 10 §:n  2 momentissa tarkoitettua 
asiantuntijajäsentä.  
Asiantuntijan on annettava kirjallinen lausunto käräjäoikeuden hänelle tekemistä 
kysymyksistä. Asiantunti jalla on oikeus tehdä kysymyksiä asianosaisille ja todistajille. Ennen 
asian ratkaisemista käräjäoikeuden on varattava asianosaisille tilaisuus lausua asiantuntijan 
lausunnosta.  
Asiantuntijan oikeudesta palkkioon säädetään tuomioistuinlain 17 luvun 22 §:s sä.  
44 § (31.1.2013/106)  
Ilmoitus rekisteriviranomaiselle rikosasiassa  
Edellä 43 §:ssä tarkoitettua asiaa käsittelevän tuo mioistuimen velvollisuuteen ilmoittaa 
ratkaisusta rekisteriviranomaiselle sovelletaan, mitä oikeudenkäynnistä markkinaoikeudessa 
annetun lain 4 luvun 23 §:ssä säädetään markkinaoikeuden velvollisuudesta ilmoittaa 
ratkaisusta.  45 § (13.11.1992/1036)  
Maksut  
Tämän lain mukaan perittävistä maksuista säädetään erikseen.  
46 § 
Tarkemmat säännökset  
Tarkemmat säännökset tämän lain täytäntöönpanosta annetaan asetuksella. 
Rekisteriviranomainen voi antaa yksityiskohtaisia määräyksiä rekisteröintihakemuks ista ja 
niiden käsittelystä.  
8 luku  
Voimaantulo  
47 § 
Voimaantulo - ja siirtymäsäännökset  
Tämä laki tulee voimaan 1 päivänä heinäkuuta 1991.  
Tätä lakia sovelletaan myös piirimalliin, joka on luotu ennen tämän lain voimaantuloa. Jos 
piirimalli on levitetty yl eisölle ennen tämän lain voimaantuloa, voi siihen rekisteröinnillä 
saada tämän lain mukaisen yksinoikeuden edellyttäen, että rekisteröintihakemus tehdään 
kahden vuoden kuluessa lain voimaantulosta. Tällaisen piirimallin saa kuitenkin levittää 
yleisölle ja tuoda maahan tämän lain säännösten estämättä.  
HE 161/90, toisen lvk.miet. 16/90, svk.miet. 287/90  
1.1.1.1   Muutossäädösten voimaantulo ja soveltaminen:  
26.6.1992/579:  
Tämä laki tulee voimaan 1 päivänä syyskuuta 1992.  
HE 25/92 , TaVM 21/92  
13.11.1992/1036:  
Tämä laki tulee voimaan 1 päivänä maaliskuuta 1993.  
HE 152/92 , TaVM 35/92  
21.4.1995/719:  
Tämä laki tulee voimaan 1 päivänä syyskuuta 1995.  
HE 94/93 , LaVM 22/94, SuVM 10/94  21.5.1999/631:  
Tämä laki tulee voimaan 1 päivänä joulukuuta 1999.  
HE 30/1998 , HaVM 31/1998, EV 303/1998  
21.7.2006/681:  
Tämä laki tulee voimaan 1 päivänä syyskuuta 2006.  
Riita -asiaan, joka on tullu t vireille ennen tämän lain voimaantuloa, sovelletaan tämän lain 37 
a ja 40 a §:n sijasta tämän lain voimaan tullessa voimassa olleita säännöksiä.  
Loukkaukseen, joka on tehty ennen tämän lain voimaantuloa, sovelletaan tämän lain 38 §:n 2 
momentin sijasta tämän lain voimaantullessa voimassa olleita säännöksiä.  
Tämän lain 37 b §:ää sovelletaan myös riita -asiaan, joka on tullut vireille ennen tämän lain 
voimaantuloa.  
HE 26/2006 , LaVM 6/2006, EV 67/2006  
14.5.2010/396:  
Tämä laki tulee voimaan 1 päivänä joulukuuta 2010.  
HE 102/2009 , LaVM 2/2010, EV 21/2010  
13.5.2011/472:  
Tämä laki tulee voimaan 17 päivänä toukokuuta 2011.  
HE 286/2010 , LaVM 34/2010, EV 311/2010  
22.7.2011/859:  
Tämä laki tulee voimaan 1 päivänä tammikuuta 2014.  
HE 222/2010 , LaVM 44/2010, EV 374/2 010 
31.1.2013/106:  
Tämä laki tulee voimaan 1 päivänä syyskuuta 2013.  
Rekisteriviranomaisen päätökseen, joka on tehty ennen tämän lain voimaantuloa, haetaan 
muutosta noudattaen tämän lain voimaan tullessa voimassa olleita säännöksiä.  
Riita -, hakemus - ja rik osasia, joka on tullut käräjäoikeudessa vireille ennen tämän lain 
voimaantuloa, käsitellään noudattaen tämän lain voimaan tullessa voimassa olleita 
säännöksiä.  Ennen lain voimaantuloa voidaan ryhtyä lain täytäntöönpanon edellyttämiin toimiin.  
HE 124/2012 , LaVM 15/2012, EV 158/2012  
25.8.2016/722:  
Tämä laki tulee voimaan 1 päivänä tammikuuta 2017.  
HE 7/2016 , LaVM 8/2016, EV 99/2016